Dát mánus galgá geavahuvvot ovttas PowerPoint-ovdanbuktimiin *Oadjebas neahttagávppašeapmi.* Čuoggáid nummarat leat seamma go PowerPointas. Čuokkis 1 gullá vuosttáš siidui (siidu 1) PowerPointas,
Čuokkis 2 2. Siidui 2 jnv. Seamma mánusa gávnnat don maiddái notáhtan juohke siiddu vuolde.

**Buoiddesbustávva** čállosat leat kommentárat kursadoallái. Čálllosat STUORA BUSTÁVAIGUIN leat bajilčállagat. Teavstta muđui sáhttá lohkat jitnosit dahje geavahit bagadussan dasa maid kursadoalli galgá lohkat go oahpaha.

## Manus

1. **Mana čađa oahppomihttomeriid kursaoasseváldiguin ovdal álggahat oahpahusa. Dát dahká sidjiide álkibun oahppat ja muitit maid leat oahppan.**

**Muitte ahte neahttagávppit leat iešguđetláganat ja astta vástidit gažaldagaid dađistaga.**

**Sáhttá leat juonalaš sihtat kursaoasseválddiid váldit fárrui báŋkokoartta, kredihttakoarta ja máksinbrihkka diibmui vai sii sáhttet čađahit ovtta gávppi go oahpahus lea nohkan.**

**Oahppomihttomearri:**

* Oahpa dovdat neahttagávppi vuođđoelemeanttaid
* Oahpa movt don válljet ja mávssát gálvvuid
* Oahpa guđiid dieđuid don sáhtát oadjebasat addit
* Oahpa maid galggat vuhtiiváldit vai it dájuhuvvo ja gávppašat oadjebasat neahtas
1. MII LEA NEAHTTAGÁVPI?

Muhtun neahttagávppiin oasttát diŋggaid dahje biktasiid, muhto sáhtát maiddái diŋgot bálvalusaid, mátkkiid várret hoteallalanja ja olu eará.

Muhtumat gávppašit neahttagávppis seastin dihte áiggi ja ruđa, Earát fas vásihit ahte sii fidnejit neahtas buktagiid ja bálvalusaid maid eai gávnna eará sajis.

Vuosttaš lávki go háliida gávppašit neahtas lea gávnnahit guđe neahttagávppi áigu geavahit. Eatnasat dihtet várra guđe gávppi háliidit oastit ovdagihtii, Jus dieđát guđelágan gálvvu áiggut oastit , muhto it dieđe guđe neahttagávppis lea dakkár gálvu, de sáhtát geahččalit ohcat/google gálvvu neahttalohkkis ja geahččat ihtet go gávppit main sáhttá oastit gálvvu.

1. Dá leat muhtun ovdamearkkat iešguđetlágan neahttagávppiin.
2. Dá leat muhtun ovdamearkkat iešguđetlágan neahttagávppiin.
3. Dá leat muhtun ovdamearkkat iešguđetlágan neahttagávppiin.
4. Dá leat muhtun ovdamearkkat iešguđetlágan neahttagávppiin.
5. Eanas neahttagávppit leat huksejuvvon oalle seamma láhkái.
6. Dat vuosttaš maid oainnát lea dávjá siidu mas sáhtát ohcat gálvvuid ja lohkat daid birra.
7. Dan siiddus gávnnat maiddái "Handlevogn" (gávppašanvovdna) gosa gálvvut ja bálvalusat maid áiggut oastit čoagganit.
8. Deaddil gálvvu válljet dan.
9. Juste dego dábálaš gávppis sáhtát don válljet oastit ovtta gálvvu dahje eanet gálvvuid.
10. Juste dego dábálaš gávppis sáhtát don válljet oastit ovtta gálvvu dahje eanet gálvvuid.
11. Don sáhtát oastit olu iešguđetlágan gálvvuid.
12. Go leat bidjan buot maid háliidat oastit gávppašanvovdnii de fertet don gávdnat kássa vai beasat máksit.

Jus deaddilat "Kjøp" (oastte) de oainnát ahte gálvu biddjojuvvo du gávppašanvovdnii.

1. Jus deaddilat "kjøp" (oastte) de oainnát ahte gálvu biddjojuvvo du gávppašanvovdnii.
2. Dá lea gálvu gávppašanvovnnas.
3. Jus bijat eanet gálvvuid dohko, de ođasmahtto gávppašanvovdna.
4. Dasa lassin lea neahttagávppis lea "kasse" (kássa) dahje luohpan gos fertet duođaštit oastima, mearridit movt don háliidat máksit ja movt don háliidat vuostáiváldit gálvvu. Dasa máhccat mii.
5. Neahttagávppit leat iešguđetláganat.

Muhtumat geavahit eará namahusaid go «gávppašanvovdna" ja «kássa«. Muhtun sajiin čuožžu "bestill" (diŋgo) dahje " legg i handlevogn" (bija gávppašanvovdnii).

1. Muhtun neahttagávppiin atnet maiddái eará gielaid. Muhto proseassa man galggat čađahit lea dat seamma.
2. Gávnna dan gálvvu/daid gálvvuid maid háliidat oastit.
3. Mana kássii go leat gearggus máksit.
4. Mávsse iežat gálvvuid.

1. NÁ MÁVSSÁT DON
2. Go galggat máksit fertet vuos gávdnat kássa. Álkimus vuohki gávdnat dan lea deaddilit gávppašanvovnna. Dasa lassin go čájeha guđiid gálvvuid lea válljen oaččut don dávjá vejolašvuođa mannat kássii doppe. Geahča boalu dahje liŋkka mas čuožžu "Til kasse" (Kássii), "Gå til betaling" (Mana máksimii) "Gå til utsjekking" (Mana luohpamii) dahje sullasačča mii dáhká ahte don sáhtát loahpahit gávppi.

1. Go galggat máksit de fertet vuos gávdnat kássa. Álkimus vuohki gávdnat dan lea deaddilit gávppašanvovnna. Dasa lassin go čájeha guđiid gálvvuid lea válljen oaččut don dávjá vejolašvuođa mannat kássii doppe. Geahča boalu dahje liŋkka mas čuožžu mas čuožžu "Til kasse" (Kássii), "Gå til betaling" (Mana máksimii) "Gå til utsjekking" (Mana luohpamii) dahje sullasačča mii dáhká ahte don sáhtát loahpahit gávppi.
2. Kássas lea dábálaš ahte don šattat addit čuovvovaš dieđuid neahttagávpái vai sáhtát čađahit gávppi:
3. Vuostáiváldi nama ja adreassa (don sáhtát válljet sáddet gálvvuid skihpára dahje bearašlahtu lusa).
4. Máksi namma ja adreassa, dat gohčoduvvo dávjá rehketadreassan (dat galggat leat don).
5. Du e-poastaadreassa telefonnummar (áinnas mobiilanummar)
6. Máksinvuohki. Dávjá sáhtát válljet siđat go sáddet rehkega, máksit báŋko- dahje kredihttakoarttain dahje eará máksinčovdosiin.
7. Jus don válljet máksit báŋko- dahje kredihttakoarttain de dáhttot maiddái du almmuhit koartadoalli nama, koartanummara, goas koarta heaitá gustomis (dan gávnnat don koartta ovddabealde) ja CVC (dan gávnnat iežat koartta duogábealde). CVC lea dat golbma maŋemus logu vuolemusas olgeš bealde seamma linnjás go du vuolláičála.
8. Ovdal go don sáhtát čađahit gávppi de fertet don miehtat dan gávppi oastineavttuide gos oasttát.

Eavttut leat čállojuvvon listtuide mat sáhttet orrot guhkit ja veadjemeahttumat. Lea almmatge dehálaš ahte don anát áiggi johtilit lohkat nu ahte dieđát masa don leat miehtan.

Loga earenoamáš dárkilit daid beliid mat gusket gálvvuid lágideapmái, eretcealkimii ja máhcaheapmái ja gáhtanriektái.

1. Go leat guorahallan dan de sáhtát don merket ahte don leat ovttamielalaš oastineavttuiguin jus don ain háliidat oastit gálvvuid.

Dehálaš oassi oastinproseassas lea maiddái ahte don gii oasttát leat geatnegahtton máksit gálvvuid. Neahttagávpi gos don gávppašat berre addit dutnje čielga dieđuid sihke dan birra ja gáhtanrievtti birra.

Máksinproseassa sáhttá leat iešguđetlágan neahttagávppis neahttagávpái, nu ahte čuovo bagadusaid šearpmas dárkilit.

1. Go leat geargan gávppašeame de boađát don dábálaččat siidui mas čuožžu ahte du diŋgojupmi lea vuostáiváldon. Dávjá oaččut don maiddái e-poastta mas lea buot dieđut du diŋgojumi birra. Olu neahttagávppit sáddejit maiddái dutnje e-poastta dađistaga páhkken- ja sáddenproseassas nu ahte don dieđát mii dáhpáhuvvá du gálvvuin/gálvvuiguin.
2. Oanehaččat čoahkkáigesson fertet don álo čađahit dáid cehkiid go galggat oastit gálvvuid neahtas:

Gávnna neahttagávppi

1. Vállje gálvvuid
2. Bija gálvvuid gávppašanvovdnii.
3. Mana kássii
4. Almmut vuostáiváldi adreassa
5. Almmut rehketadreassa
6. Almmut mobiilanummara ja e-poastta
7. Vállje máksinvuogi ja deavdde vejolaš lassidieđuid čadnon dasa
8. Loga máksineavttuid
9. Dohkket máksineavttuid
10. Iskka ahte don oaččut duođaštusa iežat diŋgomis

Sáhttá orrut olu maid galggat bargat, muhto geahppána johtilit go hárjánat dasa.

Muhtumat ballet dájuhuvvot go gávppašit neahtas. Lea oalle unnán jáhkehahtti ahte dát dáhpáhuvvá duinna go don gávppašat dovddus ja olu geavahuvvon neahttagávppiin, muhto leat dattetge muhtun muitinnjuolggadusat maid fertet jurdagis atnit.

1. MOVT GARVIT DÁJUHEAMI?

Muhtumat ballet dájuhuvvot jus gávppašit neahtas, muhto jus čuovut muhtun muitinnjuolggadusaid de sáhtát unnidit vára ahte dát dáhpáhuvvá.

Mii áigut geahčadit daid dál.

1. Muhtun muitonjuolggadusat neahttagávppašeapmi hárrái eat:

It berre gávppašit soapmásiin geasa ii leat luohttámuš. Jus leat eahpesihkar sáhtát don álo iskat lea go neahttagávppi duohta ja rievttes telefovdnanummar ja oktavuođaadreassa.

1. Várut ahte don gávppašat oadjebas bálvalusain. Iskka neahttaadreassa adreassafealttas. Jus čuožžu https, dahje jus oainnát gova monnilásas adreassafealttas leat dieđut maid don bijat suodjaluvvon eaige earát sáhte daid doahput.

Ale atte dieđuid iežat dahje máksinkoartta birra jus ii leat s dahje monnilássa adreassafealttas.

1. MUITTE: Neahttagávppašeami oktavuođas galggat don dieđihit kontonummara, beaivvi goas koartta heaitá gustomis, ja dárkkistannummariid (CVC) neahttagávpái mas gávppašat. Jus sáddejuvvot siidui gos fertet addit koda kodabrihkain ja beassansáni sáhtát don dahkat dan maiddái. ALE goassege atte iežat PIN-koda.

Lea juonalaš atnit kredihttakoartta go gávppašat neahtas.

Jus attát kredihttakoartadieđuid go gávppašat neahtas ii gessojuvvo supmi du konttus, muhto registrerejuvvo du kredihttakoartarehkegii.

Dalle oaččut don dili dárkkistit supmi, ja vuostáiváldit gálvvuid ovdal go rehket galgá gessojuvvot. Jus it oaččo gálvvuid, dahje jus das leat boasttuvuođat dahje váilevuođat, de leat dus dasa lassin buorit golaheaddjerievttit go mávssát kredihttakoarttain.

Vaikko it ane kredihttakoartta dahje báŋkokoartta máksit gálvvuid, de it galgga goassege addit iežat koartta PIN-koda (PIN-koda lea dat koda mas leat njeallje logu maid geavahat go geavahat minibáŋkkuid dahje gávppašat diskka badjel).

Áicca iežat báŋkokonttu, Jus oainnát máksámušaid maid it dovdda, dahje jus jáhkát dat lea dájuheapmi, de berret váldit oktavuođa iežat báŋkkuin. Sii veahkehit du gávnnahit mii lea dáhpáhuvvan.

1. Lea cuogga eahpidit jus dáhttot du bidjat ruđa kontonummarii máksin várás gálvvu maid áiggut oastit.

Jus don mávssát dainna lágiin de leat dus heajut vuoigatvuođat, ja sáhttá šaddat váddáset oažžut veahki jus gáđat gávppi dahje dahje gálvu ii boađe.

1. Gozit ja várut ahte gávlu boahtá boahtá dalle go neahttagávpi lohká máksineavttuin. Jus gálvu ii boađe de it galgga máksitge dan ovddas. Dalle fertet váldit oktavuođa iežat báŋkkuin.
2. **Astta veahkehit sin geat háliidit diŋgot juoga neahtas.**

**Sáhttá maiddái leat juonalaš čálihit muitinlisttu mas leat iešguđetge ceahkit ja ovdagihtiinjuolggadusat (áinnas illustrašuvnnaiguin) ja juohkit daid kursaoassváldiide.**